**Kamui Kobayashi**, nado en Amagasaki (Xapón) 13 de setembro de 1986, é un piloto de Fórmula 1 que actualmente é o piloto do equipo Sauber, aínda que disputou algúns grandes premios co equipo Toyota.

Traxectoria
-----------

Kobayashi iniciou a súa traxectoria automobilística en 2003 na Fórmula Toyota do Xapón, onde finalizou en 2 ª posición, só superado por Kazuki Nakajima, o que lle permitiu que fose integrado no Toyota Young Drivers Program, estrutura formativa de novos pilotos de Toyota. Kobayashi foi enviado a Europa a disputar o campionato italiano da Fórmula Renault, onde o primeiro ano finalizou 4 º e o segundo alzouse co título italiano e europeo.

En 2006, tamén co apoio de Toyota, accede á Fórmula 3 europea, campionato no que finalizou en 8 ª posición, converténdose no debutante mellor clasificado. A finais de 2006 participou nos test de pretemporada da Fórmula 1 de Toyota F1, con todo, para a tempada 2007 seguiu á Fórmula 3 .

En 2008 foi nomeado piloto probador de Toyota F1, tarefa que continuou durante o 2009, aínda que a lesión do piloto titular Timo Glock propiciou que Kobayashi disputase os dous últimos grandes premios do campionato, o Gran Premio do Brasil onde finalizou en 9 ª posición e o Gran Premio de Abu Dhabi onde finalizou nunha meritoria 6 ª posición, sumando así os seus primeiros puntos na Fórmula 1.

Kamui Kobayashi impresionou no seu debut na F1 nas carreiras do Brasil e Abu Dhabi, polo que Toyota íalle a dar un volante para á tempada 2010. Pero tras a retirada da marca xaponesa, Kamui tivo que buscar equipo, sendo contratado por Sauber.

### Regreso á Fórmula Un (2014 -)

#### Caterham (2014)

O 21 de xaneiro de 2014, confirmouse que Kobayashi regresaría á Fórmula Un co equipo Caterham F1 para a tempada 2014, logo de moitas especulacións acerca de quen serían os pilotos para a nova tempada. O piloto sueco Marcus Ericsson será o seu compañeiro na nova formación.

Resultados completos na Fórmula 1
---------------------------------

* O texto en letra grosa indica *pole position*; o texto en *cursiva*, volta rápida.

| Ano | Escudería | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Posición | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | Toyota | AUS | MAL | CHN | BAH | ESP | MON | TUR | GBR | ALE | HUN | EUR | BEL | ITA | SIN | XPNPO | BRA9 | ABU6 |  |  |  | 18º | 3 |
| 2010 | SuízaBMW Sauber | BAHRet | AUSRet | MALRet | CHNRet | ESP12 | MONRet | TUR10 | CANRet | EUR7 | GBR6 | ALE11 | HUN9 | BEL8 | ITARet | SINRet | XPN7 | RCO8 | BRA10 | ABU14 |  | 12º | 32 |
| 2011 | Suíza
Sauber | AUSDSC | MAL7 | CHN 10 | TUR10 | ESP10 | MON5 | CAN7 | EUR16 | GBRRet | ALE9 | HUN11 | BEL12 | ITARet | SIN14 | XPN13 | RCO15 | INDRet | ABU10 | BRA9 |  | **12º** | **30** |
| 2012 | Suíza
Sauber | AUS6 | MALRet | *CHN*10 | BAH13 | ESP5 | MONRet | CAN9 | EURRet | RU11 | ALE4 | HUN18† | BEL13 | ITA9 | SIN13 | XPN3 | CORRet | IND14 | ABU6 | USA14 | BRA9 | **12º** | **60** |
| 2014 | 
Caterham F1 Team | AUSRet | MAL13 | BAH15 | CHN18 | ESPRet | MON13 | CANRet | AUT16 | RU15 | ALE16 | HUNRet | BEL | ITA17 | SINNTS | XPN19 | RUSRet | USA | BRA | ABURet |  | **22º** | **0** |

Notas
-----

1. ↑  Beer, Matt (21 January 2014). "Caterham signs Kobayashi, Ericsson for 2014 Formula 1 season". *Autosport.com* (Haymarket Publications). Consultado o 21 January 2014.

|  |  |
| --- | --- |
| Control de autoridades | 
* Wd: Q82798
* WorldCat
* VIAF: 251912473
* IMDb: nm3691367
* Munzinger: 01000008029
* NDL: 01223251
* DriverDB: kamui-kobayashi
* RacingReference: Kamui\_Kobayashi

 |